да изисква продължителен период на надзор, наблюдение или грижи. Трайните болести или здравословни проблеми следва да са продължили (или да са се появили отново) или се очаква да продължат (да се появят отново) през 6 или повече месеца.
 Категорията „да“ се отнася за появата на един или повече трайни или хронични здравословни проблеми, а категорията „не“ се отнася за липсата на трайни или хронични здравословни проблеми според респондента.
 —
 да;
 —
 не;
 —
 не е посочено (1);
 —
 не е приложимо (2).
 Ограничения в дейностите поради здравословни проблеми
 Променливата измерва оценената от лицето степен на трайно текущо ограничение или ограничения (от поне 6 месеца) на участието в дейности, които иначе лицето обичайно би правило или извършвало, поради здравословен проблем или проблеми (независимо дали са физически, психически или емоционални, включително влошаване на състоянието или ограничения поради старост).
 „Дейност“ се определя като изпълняване на задача или действие от страна на дадено лице. Ограничаването на дейностите се определя като затрудненията, които дадено лице изпитва при извършването на дейност, оценени в контекста на общоприет стандарт за населението, свързан с културните и социалните очаквания във връзка с дейностите, които хората обичайно извършват, и които обхващат всички спектри на дейност, свързани с работата, училището, дома и свободното време.
 Лицата, които имат повторно появяващи се заболявания или променливо здравословно състояние, следва да посочат най-честата ситуация, която засяга техните обичайни дейности:
 —
 „крайно ограничени“ [лица] означава, че дадена дейност не може да бъде изпълнена или може да бъде изпълнена само с изключителни затруднения или обикновено с помощта на други лица;
 —
 „ограничени, но не в крайна степен“ означава, че дадена обичайна дейност може да бъде изпълнена, но с известни затруднения и обикновено без помощта (или обикновено по-рядко от всекидневна помощ) на други лица;
 —
 „изобщо не са ограничени“ означава, че дадена обичайна дейност може да бъде изпълнена без никакви затруднения или че всички възможни ограничения на дейностите не са продължили по-дълго от последните 6 месеца.
 —
 крайно ограничени;
 —
 ограничени, но не в крайна степен;
 —
 изобщо не са ограничени;
 —
 не е посочено (1).
 —
 не е приложимо (2).
 Използван начин на интервюиране
 Променливата отчита използвания начин за събиране на информация от респондента. В случаите, когато са използвани много начини за събиране на информация от респондента, променливата отчита най-често използвания начин.
 При лично интервю на хартия (PAPI), компютърно подпомагано лично интервю (CAPI) и компютърно подпомагано телефонно интервю (CATI) присъства интервюиращо лице. CAWI представлява самостоятелно администрирано интервю и респондентът следва сценарий, предоставен на уебсайта.
 Категорията „друго“ се прилага, когато начинът на провеждане на интервю не е обхванат от останалите категории, например самостоятелно администрирано интервю на хартия (PASI) или компютърно подпомагано самостоятелно администрирано офлайн интервю (CASI).
 Категорията „не е приложимо“ следва да се използва за броене на статистическите единици, които са част от съвкупността от източници на данни, но за тях не се предоставя систематично информация за тази променлива, например в случай на лица под определена възраст, както и в случай че цялата информация е получена от регистри (т.е. административни данни) или е импутирана, или и двете, и не